EkBass/fiwiki-20250220-pages-articles huggingface dataset:
Cycles

__NOTOC__ Cycles on grindcore-yhtye Rotten Soundin viides albumi. Se julkaistiin 9. tammikuuta 2008 levymerkillä Spinefarm Records. Albumi ylsi ensimmäisellä listaviikollaan Suomen virallisen listan sijalle 12. Kappaleista ”Praise the Lord” ja ”Blind” kuvattiin musiikkivideot. == Kappaleet == # # # # # # # # # # # # # # # # # # == Kokoonpano == === Yhtye === * Keijo Niinimaa – laulu * Mika Aalto – kitara * Toni Pihlaja – basso * Sami Latva – rummut === Vierailevat muusikot === * Juha Yli-koski – soolokitara (kappaleet 3, 9 ja 14) * Ilari Autio – sello (kappale 18) * Spellgoth – laulu (kappaleet 2, 5 ja 9) === Tuotanto === * Janne Saksa – tuottaja, äänittäjä * Pelle Henricsson – masteroija * Thomas Boutet – kansikuva * Thomas Ekström – valokuvat == Arvostelut == * About.com: About.com: Album review * Desibeli.net: Desibeli.net: Levyarvio * Imperiumi.net: Imperiumi.net: Levyarvio * Nyt.fi: Nyt.fi: Levyarvio * Soundi: Soundi: Levyarvio == Lähteet == == Aiheesta muualla == * * Luokka:Rotten Soundin albumit Luokka:Vuoden 2008 albumit Luokka:Janne Saksan tuottamat albumit
Oulun Fröökynät

Oulun Fröökynät on oululainen tyttö- ja nuorisokuoro, joka on perustettu vuonna 1988. Nimi muutettiin vuonna 2006 nuorisokuoro Oulun Fröökynöiksi. Kuoro esittää hengellistä sekä viihteellistä musiikkia. Kuoro toimii Oulun NMKY:n alaisuudessa. Kuoroa johtaa Ahti Sepp. Kuorossa on kaksi eri ryhmittymää, lapsikuoro Lauluflikat ja nuorisokuoro Fröökynät. Harjoitukset ovat kerran viikossa ja leireillä käydään noin kolmesti vuodessa. Esityksiä järjestetään yleisesti Oulussa. Fröökynät ovat esiintyneet myös muualla kuin Suomessa. == Diskografia == * Raatinsaaren Joulu (yhdessä Ynnin poikien kanssa).http://of.onmky.fi/ajankohtaista.htm == Lähteet == ==Aiheesta muualla== * Oulun Fröökynöiden kotisivut Fröökynät Luokka:Suomalaiset tyttökuorot Luokka:Oulun musiikki
Ranskan Grand Prix 1979

Ranskan Grand Prix 1979 oli Formula 1 -sarjan osakilpailu, joka ajettiin 1. heinäkuuta 1979 Dijonin radalla Ranskassa. Kilpailun voitti Renault'lla paalupaikalta startannut Jean-Pierre Jabouille. Voitto oli ensimmäinen, joka saavutettiin turbomoottorilla. Kilpailu tunnetaan myös taistelusta, joka käytiin toisesta sijasta Ferrarin Gilles Villeneuven ja Renault'n René Arnouxin välillä. He ohittivat ja ottivat rengaskontaktia toisiinsa useasti viimeisten kierrosten aikana. Taistelua on usein kuvailtu yhdeksi ikimuistoisimmista hetkistä Formula 1-sarjassa. Vaikka Arnoux jäi lopulta kolmanneksi, hän on myöhemmin kuvaillut tapausta yhdeksi parhaista Formula 1- muistoistaan.. Kilpailu oli F1-historian ensimmäinen, jossa kumpikin Williams- tallin autoista ylsi pisteille. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 15 Jean-Pierre Jabouille Renault 80 1.35.20,42 1 9 2 12 Gilles Villeneuve Ferrari 80 + 14,59 3 6 3 16 René Arnoux Renault 80 + 14,83 2 4 4 27 Alan Jones Williams-Ford 80 + 36,61 7 3 5 4 Jean-Pierre Jarier Tyrrell-Ford 80 + 1.04,51 10 2 6 28 Clay Regazzoni Williams-Ford 80 + 1.05,51 9 1 7 11 Jody Scheckter Ferrari 79 + 1 krs. 5 8 26 Jacques Laffite Ligier-Ford 79 + 1 krs. 8 9 20 Keke Rosberg Wolf-Ford 79 + 1 krs. 16 10 8 Patrick Tambay McLaren-Ford 78 + 2 krs. 20 11 7 John Watson McLaren-Ford 78 + 2 krs. 15 12 31 Hector Rebaque Lotus-Ford 78 + 2 krs. 23 13 2 Carlos Reutemann Lotus-Ford 77 + 3 krs. 13 14 29 Riccardo Patrese Arrows- Ford 77 + 3 krs. 19 15 30 Jochen Mass Arrows-Ford 75 + 5 krs. 22 16 18 Elio de Angelis Shadow-Ford 75 + 5 krs. 24 17 35 Bruno Giacomelli Alfa Romeo 75 + 5 krs. 17 18 17 Jan Lammers Shadow-Ford 73 + 7 krs. 21 Kesk. 3 Didier Pironi Tyrrell-Ford 71 Jousitus 11 Kesk. 14 Emerson Fittipaldi Fittipaldi-Ford 53 Moottori 18 Kesk. 6 Nelson Piquet Brabham-Alfa Romeo 52 Ulosajo 4 Kesk. 1 Mario Andretti Lotus-Ford 51 Jarrut 12 Kesk. 25 Jacky Ickx Ligier-Ford 45 Moottori 14 Kesk. 5 Niki Lauda Brabham-Alfa Romeo 23 Ulosajo 6 DNS 9 Hans Joachim Stuck ATS-Ford DNQ 22 Patrick Gaillard Ensign-Ford DNQ 24 Arturo Merzario Merzario-Ford == Muuta == *Paalupaikka: Jean-Pierre Jabouille – 1.07,19 *Nopein kierros: René Arnoux – 1.09,16 (kierroksella 71) *Michelin rengasvalmistajan 10. voitto. == Lähteet == Luokka:Formula 1 -kausi 1979 Luokka:Ranskan Grand Prix
Karl Schranz

Karl Schranz (s. 18. marraskuuta 1938 Sankt Anton am Arlberg, Itävalta) on itävaltalainen uransa lopettanut alppihiihtäjä, kolminkertainen maailmanmestari ja olympiamitalisti. Schranz voitti urallaan maailmanmestaruuden syöksylaskussa ja alppiyhdistetyssä vuonna 1962 sekä suurpujottelussa 1970. Suurpujottelun hopeaa hän saavutti Chamonixissa 1962 ja pronssia Portillossa 1966. Innsbruckin talviolympialaisissa 1964 Schranz sijoittui suurpujottelussa hopealle Ranskan François Bonlieun jälkeen. Grenoblen olympialaisissa neljä vuotta myöhemmin Schranz oli syöksylaskussa viides ja suurpujottelussa kuudes. Hänen MM-uraltaan löytyvät vielä neljännet tilat pujottelusta 1962 ja syöksylaskusta 1970. Vuonna 1968 Schranz laski Grenoblen olympialaisissa pujottelukilpailun voittoon. Kilpailun tuomaristo kuitenkin hylkäsi hänet myöhemmin, sillä Schranz oli saanut uusia olympiakultaan johtaneen laskunsa, koska väitti, että "mustiin pukeutunut mies" oli pilannut hänen ensimmäisen laskunsa. Pujottelun olympiakullan voitti lopulta kisojen isäntämään Jean-Claude Killyhttp://www.mtv3.fi/urheilu/olympialaiset2006/erik.shtml?411743. Alppihiihdon maailmancupin kokonaiskilpailun voittoon Schranz ylsi urallaan kaksi kertaa, vuosina 1969 ja 1970. Hän voitti lisäksi 12 osakilpailua, joista 8 tuli syöksylaskussa ja 4 suurpujottelussa. Syöksylaskun maailmancupin Schranz voitti kaksi kertaa vuosina 1969 ja 1970 ja suurpujottelun cupin kerran vuonna 1969. Schranz lopetti uransa vuonna 1972. ==Lähteet== * *Schranz Ski-databasen sivuilla ===Viitteet=== ==Aiheesta muualla== *Karl Schranzin kotisivut Luokka:Itävaltalaiset alppihiihtäjät Luokka:Itävaltalaiset olympiamitalistit Luokka:Vuonna 1938 syntyneet Luokka:Elävät henkilöt
William Goldman

William Goldman (12. elokuuta 1931 – 16. marraskuuta 2018) oli yhdysvaltalainen romaanikirjailija ja elokuvakäsikirjoittaja. Hänet palkittiin kahdella Oscarilla, yhdellä Bafta-palkinnolla ja kahdella Edgarilla. Goldman kasvoi juutalaisessa perheessä Illinoisin Highland Parkissa. Hän valmistui Oberlin Collegesta vuonna 1952 ja Columbian yliopistosta 1956. Elokuvia, joihin Goldman on antanut panoksensa, ovat muun muassa Maratoonari (1976), Presidentin miehet (1976), Yksi silta liikaa (1977), Piina (1990), Näkymättömän miehen muistelmat (1992) ja Pedon sydän (2001). Goldman oli naimisissa Ilene Jonesin kanssa, kunnes he erosivat vuonna 1991; parille syntyi kaksi tytärtä. Myös Williamin veli James Goldman (1927–1998) oli käsikirjoittaja. Goldman kuoli 87-vuotiaana keuhkokuumeen ja paksusuolen syövän aiheuttamiin komplikaatioihin. == Lähteet == == Aiheesta muualla == * Luokka:Yhdysvaltalaiset kirjailijat Luokka:Yhdysvaltalaiset elokuvakäsikirjoittajat Luokka:Oscar-palkinnon saajat Luokka:Parhaan käsikirjoituksen Bafta-palkinnon saaneet Luokka:Vuonna 1931 syntyneet Luokka:Vuonna 2018 kuolleet
Afrikanlepinkäiset

Afrikanlepinkäiset (Malaconotidae) on heimo pienenkokoisissa varpuslinnuissa. Niitä löytyy luonnonvaraisina ainoastaan Afrikasta, ja ne elävät pensaikkoisilla tai avoimilla alueilla. Afrikanlepinkäiset ovat pienehköjä lintuja. Näiden lintujen tapa pyydystää hyönteisiä pensaikossa oksilta, on samantapainen kuin lepinkäisillä. Afrikanlepinkäiset ovat yleensä värikkäitä tai suurimmaksi osaksi mustia, jolloin lajia on vaikea nähdä. Tyypillinen pesä on kovera ja puussa, ja sinne on munittu 4 munaa tai enemmän. Jotkin afrikanlepinkäislajit pörhistävät höyhenensä siten, että lintu näyttää hyvinkin pallomaiselta. Afrikanlepinkäisiin kuuluu 9 sukua ja 44 lajia. ==Suvut ja lajit== ===Ruusulepinkäiset Malaconotus=== * Epolettilepinkäinen Malaconotus lagdeni * Harmaapäälepinkäinen Malaconotus blanchoti * Mustahuppulepinkäinen Malaconotus alius * Sambianlepinkäinen Malaconotus monteiri * Tulirintalepinkäinen Malaconotus cruentus * Viherrintalepinkäinen Malaconotus gladiator ===Pensaslepinkäiset Tchagra=== * Akasialepinkäinen Tchagra australis * Kapinpensaslepinkäinen Tchagra tchagra * Pensaslepinkäinen Tchagra senegalus * Tiheikkölepinkäinen Tchagra jamesi ===Tropiikkilepinkäiset Laniarius=== * Duettolepinkäinen Laniarius aethiopicus * Gaboninlepinkäinen Laniarius bicolor * Guineanlepinkäinen Laniarius barbarus * Kivunmustalepinkäinen Laniarius holomelas * Keltavatsalepinkäinen Laniarius atroflavus * Kenianduettolepinkäinen Laniarius sublacteus * Liuskelepinkäinen Laniarius funebris * Mustalepinkäinen Laniarius poensis * Nokilepinkäinen Laniarius leucorhynchus * Oranssirintalepinkäinen Laniarius luehderi * Papyruslepinkäinen Laniarius mufumbiri * Punalakkilepinkäinen Laniarius ruficeps * Punalepinkäinen Laniarius erythrogaster * Rannikkolepinkäinen Laniarius nigerrimus * Rusoduettolepinkäinen Laniarius ferrugineus * Senegalinlepinkäinen Laniarius turatii * Tulilepinkäinen Laniarius atrococcineus * Vuorilepinkäinen Laniarius fuelleborni ===Loistolepinkäiset Chlorophoneus=== * Harmaaloistolepinkäinen Chlorophoneus bocagei * Idänkirjolepinkäinen Chlorophoneus nigrifrons * Kultakurkkulepinkäinen Chlorophoneus sulfureopectus * Lännenkirjolepinkäinen Chlorophoneus multicolor * Oliiviloistolepinkäinen Chlorophoneus olivaceus * Valkokurkkulepinkäinen Chlorophoneus kupeensis ===Huiskulepinkäiset Dryoscopus=== * Angolanhuiskulepinkäinen Dryoscopus angolensis * Guineanhuiskulepinkäinen Dryoscopus sabini * Huiluhuiskulepinkäinen Dryoscopus senegalensis * Huiskulepinkäinen Dryoscopus cubla * Isohuiskulepinkäinen Dryoscopus gambensis * Pikkuhuiskulepinkäinen Dryoscopus pringlii ===Viherlepinkäiset Telophorus=== * Keltakulmalepinkäinen Telophorus zeylonus * Loistolepinkäinen Telophorus viridis * Punaotsalepinkäinen Telophorus dohertyi ===Lajeja, joilla on oma sukunsa=== * Ruusurintalepinkäinen Rhodophoneus cruentus * Pikkupensaslepinkäinen Bocagia minuta * Kääpiölepinkäinen Nilaus afer == Lähteet == *
HansaWorld

HansaWorld on IT-alan yritys, joka tuottaa ohjelmistoja PK-yrityksille. Sillä on noin 78 000 asiakasta 110 maassa.Yrityksen kotisivut HansaWorld Finland Oy Ab on rekisteröity vuonna 2000. HansaWorldin tuotteet käsittävät toiminnanohjauksen, asiakkauudenhallinnan, taloushallinnon ja sähköisen liiketoiminnan. HansaWorld konserni työllistää maailmanlaajuisesti noin 300 työntekijää. HansaWorldin tuotteet ovat monikielisiä ja tukevat useita käyttöjärjestelmiä. HansaWorld-tuotteiden ohjelmointikieli on C++. == Lähteet == Luokka:Ohjelmistoyhtiöt Luokka:ERP-järjestelmät Luokka:Ruotsalaiset yritykset
T. A. Engström

Toivo Armas (Johannes) Engström (1. elokuuta 1917 Helsinki – 16. joulukuuta 1982 Porvoon mlk) oli suomalainen kirjailija ja kääntäjä. Hän kirjoitti useita nuortenkirjoja, muun muassa kaksi Avaruuspallo-tieteiskirjaa. Hän käänsi Seppo Ilmarin nimellä muun muassa Edgar Rice Burroughsin teoksia, kuten Tarzan- ja Mars-kirjoja (John Carter of Mars), ja julkaisi niitä omistamansa Taikajousi- kustannusyhtiön kautta. == Teoksia == * Sotakoira Pohjan Ricky (1943) * Myrskylintu (1943) * Myrskylintu purjehtii länteen (1945) * Takaisin Myrskylintuun (1947) * Gasellipoika (1948) * Avaruuspallo (Rymdkulan, 1957, suom. 1969) * Toivekoira (1958) * Jäljet lumessa (1959) * Nuoret merikarhut (1965) * Viimeinen purjehdus (1969) * Avaruuspallon paluu (suom. 1972) * Kultaa, kultaa (1976) * Leeoo! (1982) *"Korsupakinat", Taikajousi 1969 *Buffalo - Kohtalon tuuli Ernest Thompson Setonin elämäkerta. Teos on ilmestynyt nimellä Buffalo Vind Söderström & Co. kustantamana Helsingissä 1952 ja Ruotsissa Lindqvistillä 1953 == Kirjallisuutta == * Kotimaisia tieteis- ja fantasiakirjailijoita. Toimittaneet Vesa Sisättö ja Toni Jerrman. BTJ Kirjastopalvelu, 2006. Luokka:Suomalaiset lasten- ja nuortenkirjailijat Luokka:Suomalaiset tieteiskirjailijat Luokka:Vuonna 1917 syntyneet Luokka:Vuonna 1982 kuolleet
Asturian vanhan kuningaskunnan kirkot

Asturian vanhan kuningaskunnan kirkot edustavat esiromaanista tyyliä - ne rakennettiin ennen kuin romaaninen tyyli levisi Eurooppaan. Asturia oli Iberian niemimaan ensimmäinen kristitty kuningaskunta. Se ei silti elänyt eristyksissä muusta kristikunnasta. Useita Asturian kaupunkeja ol ikiaikaisen Santiago di Compostolan pyhiinvaellusreitin varrella. Muutenkin yhteydet Ranskaan olivat tiiviit. Alfonso II:n aikana (791–842) Oviedon kaupungissa toteutettiin useita suurellisia rakennushankkeita. Tyypillisiset asturialaiset kirkot on rakennettu basilikan malliin kantavien pilarien ja niiden väliin muurattujen melko ohuiden tiiliseinien avulla. Niissä on keskilaiva ja kaksi sivulaivaa. Sisäseinät on koristettu freskoilla. Oviedossa on useita UNESCOn maailmanperintöluettelon kohteita. Asturian kirkot lisättiin niihin erityismaininnalla.Unesco == Lähteet == ==Aiheesta muualla== *Asturian kaupungit Luokka:Asturia Luokka:Unescon maailmanperintökohteet Espanjassa
San Millán

San Millán on kahden luostarin paikkakunta Riojan alueella Espanjan pohjoisosassa. Luostareista tuli pyhiinvaelluskohde 500-luvun puolessavälissä. Suson luostarin sanotaan olevan paikka, jossa espanjan ja baskin kieliä on ensi kerran kirjoitettu. Susossa on jäljellä romaanista tyyliä edustava kirkko tuolta ajalta. 1500-luvulla luostarin veljestö muutti uudempiin tiloihin Yuson luostariin, alamäkeen edellisestä luostarista. Yhteisö on edelleen elinvoimainen. Luostarit ovat Unescon maailmanperintökohde esimerkkinä puolitoista vuosituhatta jatkuneesta luostariperinteestä, ja eräänä espanjan kielen kehittymisen ja vaalimisen tyyssijana.Unesco == Lähteet == == Aiheesta muualla == Luokka:Unescon maailmanperintökohteet Espanjassa Luokka:La Riojan kunnat
Luolatutkimus

Luolatutkimus on harrastuksena tehtävää luonnonluolien etsintää ja niissä retkeilemistä. Sitä harrastetaan eniten alueilla, joiden kallioperä on pehmeää kalkkikiveä, joka suosii veden kaivertamien luolien muodostumista. ==Luolatutkimuksen historia== On epäselvää, milloin luolatutkimus harrastuksena alkoi. 1800-luvun lopussa speleologia tai tieteellinen luolien tutkimus sai alkunsahttps://web.archive.org/web/19991014045304/http://members.aol.com/bkliebhan/spelhist/mar- eng.htm, ja harrastusluonteinen luolatutkimus erosi siitä 1900-luvulla. Andy Sparrow: The Complete Caving Manual ==Luolatutkimuksessa käytettävät varusteet== Ensisijaisesti luolatutkija tarvitsee lämpimän ja kosteutta kestävän vaatekerran, kypärän ja valonlähteen. ==Luolatutkimus Suomessa== Luolatutkimuksen harrastajat perustivat Suomessa vuonna 2010 yhdistyksen nimeltä Suomen luolaseura. http://www.caving.fi/ ==Lähteet== ==Aiheesta muualla== *http://caving.fi/ - Suomen luolaseura Luokka:Liikunta Luokka:Ulkoilu Luokka:Luolat Luokka:Extremeurheilu
Sam Snead

thumb|Sam Snead 1967 Samuel Jackson "Sam" Snead (27. toukokuuta 1912 – 23. toukokuuta 2002) oli yhdysvaltalainen golfaaja, joka voitti menestyksekkään uransa aikana 82 turnausta PGA Tourilla. Voitoista seitsemän oli niin kutsuttuja major championshipeja: The Masters Tournament (1949, 1952, 1954), Britannian avoin (1946) ja PGA Championship (1942, 1949, 1951). Snead aloitti ammattilaisuransa vuonna 1934. Hän on kuulunut World Golf Hall of Fameen vuodesta 1974, ja hänelle myönnettiin vuonna 1998 PGA Tourin palkinto elämäntyöstä. Snead julkaisi myös kirjallisuutta ja lehtikolumneja golfista. Vuonna 2000 hän sijoittui Golf Digest -lehden listauksella kaikkien aikojen kolmanneksi suurimmaksi golfaajaksi Jack Nicklausin ja Ben Hoganin jälkeen. Hän kuoli synnyinosavaltiossaan Virginiassa aivoverenkiertohäiriön komplikaatioihin neljä päivää ennen kuin olisi täyttänyt 90. Luokka:Yhdysvaltalaiset golfaajat Luokka:Vuonna 1912 syntyneet Luokka:Vuonna 2002 kuolleet Luokka:Seulonnan keskeiset artikkelit
Normitettu aaltofunktio

Kvanttimekaniikassa normitetulla aaltofunktiolla (eli tilafunktiolla) tarkoitetaan sellaista funktiota, jonka normi on ykkösen suuruinen. Koska kvanttimekaniikan tila-avaruus on aina sisätuloavaruus, voidaan normitus määrittää myös sisätulon kautta, eli tila |\psi\rangle on normitettu jos \langle \psi | \psi \rangle = 1, missä \langle \psi| on tilan |\psi\rangle konjugaattitila. Esimerkiksi paikkaesityksessä normitus voidaan esittää muodossa \int d^d\vec{r}\psi^*(\vec{r}) \psi(\vec{r})=1, missä d on avaruuden ulottuvuus ja integraali kulkee yli koko ko. avaruuden. == Kirjallisuutta == * Luokka:Kvanttimekaniikka en:Normalizable wave function
Owensboro

Owensboro on kaupunki Kentuckyn osavaltiossa, Yhdysvalloissa. Se on Daviessin piirikunnan hallintokaupunki ja noin 56 000 asukkaallaan Kentuckyn kolmanneksi suurin kaupunki. Se sijaitsee U.S. Route 60 -tien varrella, noin 54 kilometriä kaakkoon Indianan Evansvillestä. Kaupungin metropolialueella asuu noin 112 000 ihmistä. Pinta-alaltaan Owensboro on 48,3 neliökilometrin suuruinen. Pinta- alasta maa-alaa on 45,1 neliökilometriä ja vesialaa 3,2 neliökilometriä. Asukastiheys kaupungissa on 1 200 as./km². Owensboron alue asutettiin 1790-luvulla ja se tuli tunnetuksi nimellä Yellow Banks. Vuonna 1817 sille myönnettiin kaupunginoikeudet nimellä Owensborough. Nimi lyhennettiin nykyiseen muotoonsa vuonna 1893. Mm. tunnettu näyttelijä Johnny Depp on kotoisin Owensborosta. == Aiheesta muualla == * Viralliset sivut Luokka:Kentuckyn kaupungit
M/S Cotentin

M/S Cotentin () on ranskalaisen SOMACOTin omistama ro-ro-rahtialus. SOMACOT on sataprosenttisesti ranskalaisen Brittany Ferries -varustamon omistuksessa. Alus on valmistunut vuonna 2007 Aker Finnyardsin Helsingin telakalla Suomessa. Cotentin on rekisteröity Ranskan lipun alle ja sen kotisatama on Cherbourg. Nykyisin Brittany Ferries liikennöi aluksella reitillä Cherbourg–Poole / Poole–Santander. == Käyttöhistoria == 2\. elokuuta 2005 alus tilattiin. Suunniteltu luovutusajankohta oli keväällä 2007. Aker Finnyardsin Rauman ja Helsingin telakat jakoivat rakennustyöt keskenään. Luovutus Brittany Ferriesille tapahtui 9. marraskuuta 2007. 26. marraskuuta alus kastettiin, jonka jälkeen se aloitti liikennöinnin nykyisellä reitillään Cherbourg–Poole / Poole–Santander. == Lähteet == == Aiheesta muualla == *Fakta om Fartyg – M/S Cotentin *Brittany Ferries: Cotentin Cotentin Cotentin
Lonja de la Seda

Lonja de la Seda on vanha silkin tukkukauppaa varten rakennettu rakennusryhmä Valencian kaupungissa Espanjassa. Se on rakennettu vuosina 1482–1533 ja edustaa myöhäisgoottilaista arkkitehtuuria hienoimmillaan. Rakennusryhmä on Unescon maailmanperintökohde. == Lähteet == * Unesco Luokka:Unescon maailmanperintökohteet Espanjassa Luokka:Valencia
Veneskosken kesäteatteri

Veneskosken kesäteatteri on Kankaanpään Veneskosken kylässä toimiva ulkoilmateatteri. Se on perustettu vuonna 1990. Veneskosken kesäteatterissa on 800 hengen katsomo ja se kuuluu Suomen suurimpiin kesäteattereihin. Veneskosken kesäteatteri sijaitsee vanhassa kyläkulttuurimiljöössä Karvianjoen rannalla. Teatteritoimintaa ylläpitää Veneskosken kyläyhdistys. Ohjelmistotuotannosta ovat vastanneet vuorotellen Veneskoskosken kyläyhdistys sekä Kankaanpään Nuorisoseura. Teatterialue on rakennettu kyläläisten talkoovoimalla ja se sijaitsee Kankaanpään kaupungilta vuokratulla maa- alueella. Veneskoski on saanut teatterikipinän kylässä asuneen kirjailija Jaakko Kaapan näytelmäkäsikirjoituksista, joista osa kertoo kylän historiasta. == Ohjelmisto 1990-2024 == *2024: Kuin jäitä polttelis *2023: Paanasen paluu *2022: Kahden naisen putkiremppa *2021: Hilman päivät *2020: ei esitystä (korona) *2019: Poikamiehen pesäpuu *2008: Mimmi Paavaliina *2007: Amalia ja aikamiespojat *2006: Justiina *2005: Jääkärin morsian *2004: Mooses ja mahvian miehet *2003: Laulu tulipunaisesta kukasta *2002: Mooseksen penninpyöritys *2001: Miljonäärin sikabileet *2000: Mooseksen pontikkapisnes *1999: Soikkalaiset *1998: Soikkalaiset *1997: Ota oppia vaarista *1996: Kurdin Prinssi *1995: Rykmentin murheenkryyni *1993: Paholaispolska *1992: Pikku Pyhimys *1991: Kenttäpostia *1990: Kenttäpostia == Aiheesta muualla == *Veneskosken kesäteatterin kotisivut Luokka:Kankaanpään rakennukset ja rakennelmat Luokka:Kesäteatterit Luokka:Harrastajateatterit
Cerveteri

Cerveteri on kunta Italiassa Latiumin alueella lähellä Roomaa. Kunnassa on vajaat 40 000 asukasta. Cerveteri tunnettiin alun perin nimellä Caere tai Caere Vetere eli vanha Caere.Nielsen et al. , s. 43 Cerveteri on tunnettu etruskien haudoista. Necropoli della Banditaccia on etruskien hauta-alue, joka on yhdessä läheisen Tarquinian kanssa hyväksytty Unescon maailmanperintölistalle. Necropoli della Banditaccia on 400 hehtaarin laajuinen, Välimeren seudun laajin nekropoli. Vierailijoita päästetään kymmenen hehtaarin osaan. Alueella on yli tuhat hautakammiota, useimmat niistä etruskeille tyypillisissä hautakummuissa. Nekropoli on kehittynyt 900-luvulta eaa. Sitä laajennettiin 600-luvulta eaa. alkaen tarkan suunnitelman mukaan. == Lähteet == * Nielsen, Marjatta & Kaimio, Jorma & Jarva, Eero: Etruskit. WSOY, 2003. ISBN 951-0-27743-6. === Viitteet === == Aiheesta muualla == *http://www.comune.cerveteri.rm.it/ *Unesco Luokka:Unescon maailmanperintökohteet Italiassa Luokka:Latiumin kaupungit Luokka:Rooman metropolikaupungin kunnat Luokka:Etruskit
Kristuksen sotilaallinen ritarikunta

Kristuksen sotilaallinen ritarikunta () oli alkujaan portugalilainen sotilaallinen ritarikunta, joka jatkoi temppeliherrain ritarikunnan perinteitä.Otavan iso tietosanakirja, osa 8. Otava 1960–1965, hakusana Temppeliherrain ritarikunta. Vasco da Gama oli ritarikunnan jäsen. Hänen lippulaivaansa Sāo Gabrielin purjeita esittävissä kuvissa näkyy järjestön tunnus, punareunainen risti valkoisella pohjalla."Meritie, navigoinnin historia" s. 168, Donald S. Johnson ja Juha Nurminen, Art-Print Oy, Helsinki 2007. Järjestö perustettiin vuonna 1318, kun Portugalin kuningas Dinis I otti ritarit suojelukseensa heidän paettuaan vainojen vuoksi muualta Euroopasta. Dinis kieltäytyi osallistumasta temppeliherrain vainoihin ja perusti näille uuden ritarikunnan sillä verukkeella, että nämä suojelisivat Portugalia Pohjois-Afrikan muslimeilta. Nykyisin ritarikunnan kunniamerkkejä jakaa Portugalin hallitus. Sitä jaetaan sekä siviilelille että sotilaille tunnustuksena poikkeuksellisesta palveluksesta tasavallan hyväksi. Saajan ei tarvitse olla Portugalin kansalainen. Ritarikunnan suurmestari on Portugalin presidentti. Kunniamerkkiä jaetaan kuudessa luokassa: * Suurketju * Suurristi * Suurupseeri * Komentaja * Upseeri * Ritari == Lähteet == Luokka:Portugalilaiset ritarikunnat
Tuoppi

Tuoppi voi tarkoittaa: * olutlasi, puhekielessä tuoppi * tuoppi, vanha suomalainen tilavuusmitta.
Åkerblom

Åkerblom on muun muassa seuraavien henkilöiden sukunimi: * Anne Åkerblom (s. 1960), suomalainen judoka * Bengt Åkerblom (1967–1995), ruotsalainen jääkiekkoilija * Bror Åkerblom (1908–1984), suomalainen kielitieteilijä, paikallishistorioitsija ja professori * Christian Theodor Oker-Blom, vuoteen 1865 Åkerblom (1822–1900), suomalainen kenraali ja senaattori * Curt Åkerblom, Orre Christian, suomalainen muusikko * Hans Åkerblom (1934–2019), suomalainen lastentautien ja pediatrisen endokrinologian erikoislääkäri ja professori * Iras Åkerblom (1922–2008), suomalainen pituushyppääjä ja kolmiloikkaaja * Kristian Åkerblom (K. V. Åkerblom) (1877–1954), kansakoulunopettaja, kouluneuvos, filosofian kunniatohtori ja RKP:n kansanedustaja 1910–1930-luvuilla * Maria Åkerblom (1898–1981), suomalainen herätysliikkeen johtaja ja unissasaarnaaja * Matti Åkerblom (1740–1819), suomalainen rakennusmestari ja kirkonrakentaja, tunnetaan muun muassa Angelniemen kirkon rakentajana * Rudolf Åkerblom (1849–1925), suomalainen taidemaalari * Teemu Åkerblom (s. 1990), suomalainen jazzbasisti * Viktor Åkerblom, oululainen porvari, Kurimon ruukin omistaja. ==Katso myös== *Villa Åkerblom, huvila Laajalahden rannalla Espoossa *Oker-Blom, sukunimi.
Matti Åkerblom

Matti Åkerblom (aiemmin Pärnä, 1740Matti Åkerblom, kirkonrakentaja – 1819Kansallisbiografia : Matti Åkerblom), oli suomalainen rakennusmestari ja kirkonrakentaja. Åkerblom syntyi Eräjärvellä Koppalan ratsutilalle kuuluneessa Pärnän torpassa. Hän lähti Längelmäeltä kotoisin olleen Antti Piimäsen luokse Turkuun puusepän, kirvesmiehen ja kirkonrakentajan oppiin. Åkerblom oli viisi vuotta kirvesmiehen oppipoikana ja toiset viisi vuotta kisällinä ennen kuin rakensi vuonna 1773 mestarinäytteenään Halikon kirkon kellotapulin. Tunnettuja rakennuksia: * Angelniemen kirkko * Pihlajaveden erämaakirkko (1780) * Teiskon kirkko (1787–1788) ja kellotapuli (1798) * Oriveden puukirkko (1781, paloi 1958) * Oriveden kirkon kellotapuli (1780) * Messukylän vanhan kirkon korjaukset (1796–1797) * Kuoreveden kirkko * Kuhmalahden kirkon kellotapuli (1782) * Ruoveden kirkko * Kurun kirkko * Eräjärven kirkko * Nurmijärven kirkko (1793) * Tyrvännön kirkko (1798–1800) * Vesilahden kirkko, suunnittelu yhdessä yli-intendentti Carl Fredrik Fredenheimin kanssa, rakentaja Martti Tolpo == Lähteet == == Aiheesta muualla == Luokka:Suomalaiset rakennusmestarit Luokka:Suomalaiset kirkonrakentajat Luokka:Vuonna 1740 syntyneet Luokka:Vuonna 1819 kuolleet
John Shalikashvili

John Malchase David Shalikashvili (, 27. kesäkuuta 1936 Varsova, Puola – 23. heinäkuuta 2011 Tacoma, Washington) oli yhdysvaltalainen kenraali, joka oli Yhdysvaltain Euroopan joukkojen ja Naton komentaja 1992–1993 ja Yhdysvaltain puolustushaarakomentajien neuvoston puhemies 1993–1997. John Shalikashvili syntyi Varsovassa georgialaiseen aristokraattiperheeseen. Hänen isänsä ruhtinas Dimitri oli aikoinaan Georgian demokraattisen tasavallan armeijan everstiluutnantti ja palveli myös Waffen-SS-joukoissa. Perhe pakeni Puolaan Puna-armeijan miehitystä 1920-luvulla ja edelleen Yhdysvaltoihin 1952. John Shalikashvili opiskeli sähkötekniikkaa Bradley Universityssa ja sai Yhdysvaltain kansalaisuuden 1958. Hänet otettiin asevelvolliseksi samana vuonna, josta alkoi hänen sotilasuransa. Hän oli neuvonantajana Vietnamissa ja komensi 1. panssaridivisioonan tykistöä Länsi-Saksassa ja sai vuonna 1987 9. jalkaväkidivisioonan komentajuuden. Hän oli ensimmäinen maahanmuuttaja, joka kohosi neljän tähden kenraaliksi. Hän johti operaatio Provide Comfortia ensimmäisessä Irakin sodassa, jonka jälkeen hänet nimitettiin Naton komentajaksi. Presidentti Clinton nimitti hänet Yhdysvaltain asevoimien korkeimpaan asemaan aselajien yhteisen pääesikunnan päälliköksi 1993, jossa asemassa hän oli, kunnes jäi eläkkeelle 1997. Shalikashvili oli Stanford Universityn Kansainvälisen turvallisuuden ja yhteistyön vierailevana professorina. Vuonna 2004 hän oli neuvonantajana John Kerryn vaalikampanjassa. Saman vuoden elokuussa hän kärsi vakavan halvauskohtauksen. Hän ilmoitti myöhemmin muuttaneensa mieltään Yhdysvaltain asevoimien homoseksuaaleja koskevasta “don’t ask, don’t tell” (älä kysy, älä kerro) -politiikasta, joka vahvistettiin 1993 hänen ollessaan johdossa. Alkuvuodesta 2008 hän jätti neljän muun Nato-maiden entisen huippukomentajan kanssa pääsihteeri Jaap de Hoop Schefferille 150-sivuisen manifestin, jossa ajettiin sotilasliiton perinpohjaista uudistamista. ==Lähteet== * Gen. Shalikashvili faces his toughest battle after a stroke, Seattle Post-Intelligencer ===Viitteet=== == Aiheesta muualla == Luokka:Yhdysvaltalaiset kenraalit Luokka:Vuonna 1936 syntyneet Luokka:Vuonna 2011 kuolleet
Oravanlinna

Oravanlinna tai Oravan linna voi tarkoittaa seuraavia: * Oravanlinna, Lohjelm- aatelissuvun asuttama torppa Vesilahden Krääkkiön kylässä * Arwan linna (), keskiaikainen linna Slovakian Oravan maakunnassa.
Grönhagen

Grönhagen on ruotsalainen aatelissuku, jonka yksi sukuhaara on liitetty Suomen Ritarihuoneeseen aatelisena sukuna numero 68. Saksalainen suku on alun perin kotoisin Verdenistä. Gotlannin laamanni Clas Henrik Grönhagen aateloitiin vuonna 1678 ja liitettiin Ruotsin ritarihuoneeseen vuonna 1680 aatelisena sukuna numero 929.Grönhagen == Suvun jäseniä == * Johan Adolf Grönhagen (1753–1826), everstiluutnantti Porin rykmentissä * Knut Gustaf Ferdinand Grönhagen (1823–1909), jalkaväenkenraali Venäjän keisarillisessa armeijassaGrönhagen, Knut Gustaf Ferdinand. * Berndt Adolf Grönhagen (1826–1888), suomalainen eversti ja valtiopäivämies, Knut Gustaf Ferdinand Grönhagenin veli * Karl Grönhagen (1865–1944), suomalainen kapteeni, sanomalehtimies, kustantaja ja taidemaalari, Berndt Adolf Grönhagenin poika * Yrjö von Grönhagen (1911–2003), suomalainen tietokirjailija, Karl Grönhagenin poika * Berndt von Grönhagen, suomalainen dokumenttielokuvien tekijä * Juhani Grönhagen (s. 1949), suomalainen meriarkeologi ja tietokirjailija, Yrjö von Grönhagenin poika * Anders Grönhagen (s. 1953), Fredrikstad FK:n valmentaja == Lähteet == Luokka:Suomalaiset aatelissuvut Luokka:Ruotsin aateli
La Fronde (sanomalehti)

La Fronde ('Linko') oli ranskalainen feministinen sanomalehti, jota alkoi julkaista Pariisissa 9. joulukuuta 1897 aktivisti Marguerite Durand (1864–1936). Durand oli tunnettu näyttelijä ja toimittaja, ja hän käytti julkisuutta hyväkseen houkutellakseen merkittäviä pariisilaisia naisia kirjoittamaan julkaisemaansa päivälehteen, jonka toimittamisesta ja juttujen kirjoittamisesta huolehtivat yksinomaan naiset. Edistääkseen tasa-arvon asiaa lehti esitti päivämäärän erilaisten kalentereiden mukaan, kuten vallankumouskalenterin, juutalaisen kalenterin ja gregoriaanisen kalenterin mukaan. Lehti käsitteli feministisiä asioita hyvin laajasti ja toi esille muun muassa Jeanne Chauvinin vaatimuksen, että Ranskan hallituksen pitäisi myöntää hänelle oikeus toimia asianajajana ja Madeleine Pelletierille tämän vaatima oikeus toimia psykiatrina. La Fronden levikki nousi lyhyeksi aikaa 50 000 kappaleeseen, mutta syyskuussa 1903 taloudelliset vaikeudet pakottivat lehden supistamaan ilmestymistään yhteen kertaan kuukaudessa, ja kokonaan se jouduttiin lopettamaan maaliskuussa 1905. ==Lähteet== *M.net, ICT Business news and information *Durandin elämäkerta Luokka:Ranskalaiset sanomalehdet Luokka:Feministiset julkaisut Luokka:Pariisi
Marguerite Durand

Marguerite Durand (24. tammikuuta 1864 - 16\. maaliskuuta 1936) oli ranskalainen näyttelijä, toimittaja ja johtava suffragetti. Durand syntyi everstin ja kirjailijan aviottomana lapsena. Hän kävi roomalaiskatolista luostarikoulua. Mahdollisesti kapinoidakseen tiukan katolista taustaa vastaan hän siirtyi Pariisin konservatorioon mistä valmistui loistavin arvosanoin, ja liittyi sen jälkeen Comédie Françaiseen. Hän luopui teatteriurastaan 1888 ja avioitui lupaavan nuoren juristin Georges Laguerren kanssa. Hänen miehensä oli poliittisesti kunnianhimoisen kenraalin Georges Boulangerin kannattaja. Hän tutustutti vaimonsa radikaalin politiikan maailmaan ja teetti hänellä pamfletteja "boulangistien" liikkeelle. Avioliitto jäi kuitenkin lyhyeksi, pariskunta erosi 1891. Durand ryhtyi toimittajaksi ajan johtavaan sanomalehteen Le Figaroon. Vuonna 1896 lehti lähetti hänet tekemään juttua Congrès Féministe International (kansainvälinen feministikongressi) ja näennäisesti kirjoittamaan siitä humoristisen artikkelin. Kongressi vaikutti Durandin arvoihin ja asenteisiin, niin että seuraavana vuonna 9. joulukuuta 1897 hän perusti feministisen päivälehden La Fronde jatkaakseen siitä, mihin Hubertine Auclert'n La Citoyenne jäi. Naisten toimittama Durandin sanomalehti puolusti naisten oikeuksia, joihin kuului oikeus asianajotoimintaan ja pääsy École des Beaux-Artsiin. Pääkirjoituksissa lehti vaati myös, että naisille oli myönnettävä Kunnialegioonan kunniamerkki ja oikeus osallistua parlamentin väittelyihin. Myöhemmin, 1910, Durand yritti saada naisehdokkaita parlamenttiehdokkaiksi. Vuoden 1900 Pariisin maailmannäyttelyyn hän järjesti Naisten oikeuksien kongressin. Durand perusti kesänviettopaikan naistoimittajille Pierrefondsiin Picardien seudulle, ryhtyi aktivoimaan työläisnaisia ja oli mukana perustamassa ammattiliittoja. Marguerite Durand kävelytti Pariisin kaduilla lemmikkileijonaansa, jonka nimi oli "Tiger". Hän vaikutti osaltaan koirien hautausmaan perustamiseen pariisilaiseen Asnières- sur-Seine esikaupunkiin, ja sinne haudattiin lopulta myös hänen leijonansa. Hänen toimintansa toi mainetta Ranskan ja Euroopan feminismille ja kohotti sen arvostetulle tasolle. Hän laati valtavat määrät artikkeleita, jotka hän lahjoitti valtiolle 1931. Seuraavana vuonna avattiin Pariisissa Bibliothèque Marguerite Durand, Marguerite Durandin kirjasto. ==Lähteet== *Elämäkerta Worcesterin Yliopisto === Viitteet === ==Kirjallisuutta== * Mary Louise Roberts, Disruptive Acts: The New Woman in Fin-de-Siècle France. 2002 * Jean Rabaut, Marguerite Durand (1864-1936) "La Fronde" féministe ou "Le Temps", 1996. Luokka:Ranskalaiset näyttelijät Luokka:Ranskalaiset feministit Luokka:Ranskalaiset toimittajat Luokka:Vuonna 1864 syntyneet Luokka:Vuonna 1936 kuolleet
Nikolai Pankratov

Nikolai Vladimirovitš Pankratov (, s. 23. joulukuuta 1982 Jekaterinburg) on venäläinen maastohiihtäjä, kaksinkertainen viestin MM-mitalisti. Pankratov hiihti avausosuuden Venäjän viestijoukkueessa, joka saavutti Norjan ja Saksan jälkeen pronssia Oberstdorfin MM-kisoissa 2005. Hän sijoittui lisäksi yhteislähtökilpailussa kymmenenneksi. Pankratov avasi Venäjän viestin myös Sapporon MM-kilpailuissa 2007, jolloin tuloksena oli hopeaa Norjan voittaessa. 50 kilometrin perinteisen hiihtotavan kilpailussa hän oli yhdeksäs. Maailmancupin henkilökohtaisissa kilpailuissa Pankratov on päässyt kolme kertaa palkintokorokkeelle (kauden 2007–2008 jälkeen). Ensimmäisen voittonsa hän saavutti yhdistelmäkilpailussa Canmoressa 22. tammikuuta 2008. Lisäksi hän on ollut toinen 15 kilometrin perinteisen kilpailussa Davosissa joulukuussa 2003 sekä vapaan tyylin sprintissä Rybinskissä tammikuussa 2007. Keväällä 2004 hän voitti Vasili Rotševin kanssa parisprintin Lahdessa ja kuului joulukuussa 2006 Venäjän voittoisaan viestijoukkueeseen La Clusaz'ssa. Syyskuussa 2010 Pankratovin hallusta löytyi dopingaineita ja dopingvälineistöä ja tammikuussa 2011 hän sai kahden vuoden kilpailukiellon. ==Lähteet== *Nikolai Pankratov FIS:n tietokannassa ===Viitteet=== Luokka:Venäläiset maastohiihtäjät Luokka:Dopingrikkomuksesta tuomitut venäläiset Luokka:Dopingrikkomuksesta tuomitut hiihtäjät Luokka:Vuonna 1982 syntyneet Luokka:Elävät henkilöt
Aili Laitinen

Aili Anja Aleksandra Laitinen (o.s. Pylvänäinen, 4. huhtikuuta 1935 Toivakka – 20. joulukuuta 2001 Savonlinna) oli suomalainen lääkäri ja kansanedustaja. Laitinen valmistui lääketieteen lisensiaatiksi vuonna 1964. Hän toimi Keski- Suomen parantolan osastonlääkärinä vuosina 1964–1967 ja Savonlinnan tuberkuloositoimiston lääkärinä vuodesta 1967. Laitinen oli Liberaalisen Kansanpuolueen kansanedustajana vuosina 1972–1975. Hän edusti silloista Mikkelin läänin vaalipiiriä. Hän kuului myös Savonlinnan kaupunginvaltuustoon. Hallitus ja eduskunta joutuivat keväällä 1972 ottamaan kantaa varsin epätavalliseen asiaan. Laitinen nimittäin tiedusteli hallitukselle jättämässään kirjallisessa kysymyksessä: "Mihin toimenpiteisiin hallitus aikoo ryhtyä sukupuolitautien ja ammattimaisen prostituution leviämisen ehkäisemiseksi ja aikooko hallitus ryhtyä toimenpiteisiin valtion bordellijärjestelmän luomiseksi, joka palvelisi sekä mies- että naisasiakkaita terveydellisesti turvatuissa olosuhteissa vai aikooko hallitus ryhtyä kiireellisiin toimenpiteisiin asiallisen ja tehokkaan sukupuolivalistuksen ja terveiden asenteiden kasvatuksen saamiseksi kaikkiin oppilaitoksiin ja valtion tiedotusvälineisiin irrallisten sukupuolitautien aiheuttamien haittojen ehkäisemiseksi?" Hallituksen puolesta Laitisen kysymykseen vastasi silloinen sosiaali- ja terveysministeri Osmo Kaipainen. Kaipaisen mielestä valtion bordellijärjestelmä olisi ollut huono ratkaisu, joka olisi pikemminkin synnyttänyt uusia ongelmia kuin ratkaissut vanhoja. Bordellilaitos lakkautettiin Suomessa 1800-luvulla, eikä hallitus katsonut "olevan aihetta palata viime vuosisadalle tämän päivän ongelmien ratkaisemiseksi", Kaipainen totesi. Henkilökohtaisesti Kaipainen sanoi uskovansa valtiojohtoiseen yrittämiseen, mutta ei uskonut, että tällainen elinkeino olisi ollut kovin lähellä työväenhallituksen sydäntä. Sen sijaan Kaipainen sanoi hallituksen pitävän parempana vaihtoehtona tehokasta sukupuolivalistusta. == Lähteet == * * Vuosisatamme kronikka, Gummerus 1987 Luokka:Kansanedustajat Luokka:Suomalaiset liberaalit poliitikot Luokka:Savonlinnan kaupunginvaltuutetut Luokka:Etelä-Savon vaalipiiri Luokka:Suomalaiset lääkärit Luokka:Vuonna 1935 syntyneet Luokka:Vuonna 2001 kuolleet
2007 TU24

2007 TU24 on asteroidi, jonka löysi Catalina Sky Survey -tutkimusryhmä 11. lokakuuta 2007. Asteroidi kuuluu Apollo-asteroideihin ja se ohitti Maan 29. tammikuuta 2008 noin klo 10.33 Suomen aikaa vain 0,0037 AU:n eli 553 000 kilometrin etäisyydeltä. Tämä vastaa vain 1,4 Kuun ja Maan välimatkaa ja kyseessä onkin lähin tällä hetkellä tunnettu potentiaalisesti vaarallisen asteroidin suorittama Maan lähiohitus ennen vuotta 2027. Se on myös lähin Maan ja asteroidin kohtaaminen vuoden 2006 jälkeen. Ohitukseen ei liittynyt törmäysriskiä. Ohituksen aikana asteroidin näennäinen magnitudi kohosi 10,3:een, jolloin se oli havaittavissa jo melko pienelläkin kaukoputkella (noin 7,5 cm läpimitasta ylöspäin). Kohde himmeni loitontuessaan nopeasti. 2007 TU24:n fysikaalisista ominaisuuksista ei tiedetä mitään, mutta sen uskotaan olevan S-tyypin asteroidi. Kohteen kirkkauden ja tyypin perusteella oletetun albedon perustella sen läpimitan arvellaan olevan noin 0,15–0,6 km. Ensimmäisten tutkamittausten perusteella kohde näyttäisi olevan hyvin epäsäännöllisen muotoinen ja sen läpimitaksi arvioidaan noin 250 metriä. Lähiohituksen aikana 2007 TU24:aa oli tarkoitus havaita mm. Goldstonen sekä Arecibon radioteleskoopeilla. Näiden havaintojen perusteella saatettiin saada aikaan kolmiulotteinen kuva asteroidista. == Lähteet == *Asteroid Zooms by Earth (julkaistu 29.1.) *NASA Scientists Get First Images of Earth Flyby Asteroid (julkaistu 25.1.) *Near-Earth Asteroid 2007 TU24 to Pass Close to Earth on Jan. 29 (julkaistu 24.1.) *Asteroidin ominaisuudet *Radan visualisointiappletti NASAn sivuilla *NASA: Astronomy Picture of the Day 30.1.2008 === Viitteet === Luokka:Apollo-asteroidit
George Lansbury

George Lansbury (22. helmikuuta 1859 Halesworth, Suffolk – 7. toukokuuta 1940 Lontoo) oli brittiläinen Työväenpuolueen poliitikko, kristitty pasifisti ja sanomalehtitoimittaja. Hän oli parlamentin jäsen 1910–1912 ja 1922–1940 ja Työväenpuolueen johtaja 1932–1935. Suffolkissa syntyneestä Lansburystä tuli sosiaalisen oikeudenmukaisuuden ja työläisten työolosuhteiden puolustaja hänen työskennellessään Lontoon East Endissä köyhien parissa. Hänet valittiin ensi kerran parlamenttiin 51-vuotiaana vuonna 1910. Ensimmäisen maailmansodan aikana hän esitti pasifistisia näkemyksiä ja julkaisi sosialistista Daily Herald -lehteä 1919–1923. Vuonna 1929 Lansburysta tuli Ramsay MacDonaldin toisen työväenpuolueen hallituksen yleisten töiden ministeri (First Commissioner of Works). Hallituksen kaaduttua kaksi vuotta myöhemmin ja työväenpuolueen kärsittyä vaalitappion 1931 Lansbury kieltäytyi ministerintehtävästä seuraavassa MacDonaldin ja Stanley Baldwinin kokoomushallituksessa. Hänet valittiin kuitenkin työväenpuolueen johtajaksi 1932, koska oli ainoa ministeritason poliitikko, joka onnistui uusimaan paikkansa parlamentissa. Vähitellen hän alkoi kohdata vastustusta kristillisen elämänkatsomuksensa takia. Vuonna 1935 hänet korvasi Clement Attlee. Vuonna 1937 Lansbury yritti estää sodan syttymistä käymällä tuloksetta neuvottelemassa muun muassa Adolf Hitlerin kanssa. ==Lähteet== == Kirjallisuutta == *Shepherd, John: Georges Lansbury:At the Heart of Old Labour, Oxford University Press, 2002. ISBN 0-19-820164-8. ==Aiheesta muualla== Luokka:Yhdistyneen kuningaskunnan työväenpuolueen puheenjohtajat Luokka:Yhdistyneen kuningaskunnan alahuoneen jäsenet Luokka:Yhdistyneen kuningaskunnan ministerit Luokka:Vuonna 1859 syntyneet Luokka:Vuonna 1940 kuolleet
Pekka Haukinen

Pekka Jaakko Juhani Haukinen, kirjoittajanimi Johnny Walker, (14. syyskuuta 1940 Ylivieska – 1. lokakuuta 1966 Huittinen) oli suomalainen kustannusvirkailija, kriitikko ja kirjailija.Helsingin Norssin matrikkeli 1867–1992, numero 5751, s. 435. ==Henkilöhistoria== Pekka Haukisen vanhemmat olivat Johannes Konstantin Haukinen ja Elma Eliina Ihalainen. Hän pääsi ylioppilaaksi 1959 ja opiskeli sitten Helsingin yliopistossa. Haukinen oli naimisissa 1959–1964 Päivi Astrid Rannan kanssa ja vuodesta 1966 näyttelijä Eeva-Maija Haukisen kanssa. Haukinen kuoli syksyllä 1966 liikenneonnettomuudessa. Haukinen näytteli Maunu Kurkvaaran ohjaamissa elokuvissa Rakas (1961), Raportti eli balladi laivatytöistä (1964) ja Kielletty kirja (1965) sekä Aito Mäkisen ohjaamassa elokuvassa Onnelliset leikit (1964). Hän oli Ralf Långbackan ohjaamassa Mainos-tv:lle tehdyssä näytelmäelokuvassa Poikkeus ja sääntö (1965) käsikirjoittaja, tuottaja ja kuvaaja. ==Kirjallinen tuotanto== Haukinen tuli tunnetuksi pakinoistaan, joita hän kirjoitti Ylioppilaslehteen nimimerkillä Johnny Walker, mutta hän julkaisi myös runokokoelman ja kuunnelman, suomensi jännityskirjallisuutta ja toimi teatterikriitikkona. == Teokset == * Pihlajanmarjat: Runoja. WSOY 1960 * Hissi, kuunnelma, 1961 * Johnny Walker. Toimitustyö ja graafinen asu: Erik Wiik. Alkuperäiset Johnny vinjetit Timo Martin. Piirrokset Margho. Ylioppilaslehti 1966 == Lähteet == * Suomen kirjailijat -tietokanta ===Viitteet=== ==Aiheesta muualla== * Luokka:Suomalaiset kirjailijat Luokka:Suomalaiset runoilijat Luokka:Pakinoitsijat Luokka:Suomalaiset käsikirjoittajat Luokka:Suomalaiset kirjallisuuskriitikot Luokka:Suomentajat Luokka:Suomalaiset näyttelijät Luokka:Liikenneonnettomuudessa kuolleet Luokka:Vuonna 1940 syntyneet Luokka:Vuonna 1966 kuolleet
Neobatrachia

Neobatrachia eli ”uussammakot” on sammakoiden lahkoon (Anura) kuuluva kladi, johon kuuluu noin 5 000 lajia eli 95 prosenttia kaikista maailman sammakkolajeista. == Luokittelu == Neobatrachian luokittelu:Bossuyt, Franky & Roelants, Kim: Frogs and toads (Anura). Teoksessa * Kladi: Neobatrachia ** Heimo: Eteläafrikanhammaskonnat (Heleophrynidae) ** Kladi: Phthanobatrachia *** Yläheimo: Sooglossoidea **** Heimo: Nasikabatrachidae **** Heimo: Seychelliensammakot (Sooglossidae) *** Kladi: Hyloides **** Yläheimo: Myobatrachoidea ***** Heimo: Limnodynastidae ***** Heimo: Australianhammaskonnat (Myobatrachidae) **** Heimo: Calyptocephalellidae **** Kladi: Nobleobatrachia = Hyloidea ***** Yläheimo: Brachycephaloidea = Terrarana ****** Heimo: Kultasammakot (Brachycephalidae) ****** Heimo: Craugastoridae ****** Heimo: Eleutherodactylidae ****** Suku: Atopophrynus ****** Suku: Geobatrachus ***** Yläheimo: Dendrobatoidea ****** Heimo: Aromobatidae ****** Heimo: Nuolimyrkkysammakot (Dendrobatidae) ***** Heimo: Alsodidae ***** Heimo: Batrachylidae ***** Heimo: Konnat (Bufonidae) ***** Heimo: Ceratophryidae ***** Heimo: Cycloramphidae ***** Heimo: Hemiphractidae ***** Heimo: Lehtisammakot (Hylidae) ***** Heimo: Hylodidae ***** Heimo: Viheltäjäsammakot (Leptodactylidae) ***** Heimo: Odontophrynidae ***** Heimo: Pelodryadidae ***** Heimo: Phyllomedusidae ***** Heimo: Rhinodermatidae ***** Heimo: Telmatobiidae ***** Kladi: Allocentroleniae ****** Heimo: Allophrynidae ****** Heimo: Lasisammakot (Centrolenidae) *** Kladi: Ranoides = Ranoidea **** Heimo: Ahdassuusammakot (Microhylidae) **** Kladi: Afrobatrachia ***** Heimo: Vikisijäsammakot (Arthroleptidae) ***** Heimo: Brevicipitidae ***** Heimo: Porsassammakot (Hemisotidae) ***** Heimo: Ruokosammakot (Hyperoliidae) **** Kladi: Natatanura ***** Heimo: Ceratobatrachidae ***** Heimo: Dicroglossidae ***** Heimo: Mantellidae ***** Heimo: Micrixalidae ***** Heimo: Nyctibatrachidae ***** Heimo: Odontobatrachidae ***** Heimo: Petropedetidae ***** Heimo: Phrynobatrachidae ***** Heimo: Ptychadenidae ***** Heimo: Pyxicephalidae ***** Heimo: Aitosammakot (Ranidae) ***** Heimo: Ranixalidae ***** Heimo: Melasammakot (Rhacophoridae) == Lähteet == Luokka:Sammakkoeläimet
Niklas Bengtsson

Niklas Bengtsson on suomalainen kirjallisuudentutkija, kriitikko ja tietokirjailija. Omien kirjojen ohella hän on kirjoittanut ja toimittanut teoksia yhdessä muiden (Ismo Loivamaa, Tittamari Marttinen, Yrjö Repo, Marion Rung & Doris Stockmann) kanssa. Bengtsson on opiskellut Helsingin yliopistossa kotimaista kirjallisuutta ja uskontotiedettä. Hän on järjestänyt paikallisia kirjahistoriallisia näyttelyitä (kirjan muotoilusta, pomppiskirjoista ja miniatyyrikirjoista) eri paikkakunnilla, muun muassa Turun kirjamessuilla 2007. == Teoksia == * * * * * * Koko, muoto, materiaali ja rakenne: Näkökulmia miniatyyrikirjoihin (2003) * Syö ja seurustele: Keittokirjabibliografia 1990–2003 ja gastronomista kaunokirjallisuutta (2004) * * * * * * * Järki hyvä herätetty, valistus on viritetty: Lasten- ja nuortenlehtien synty ja kehitys 1800-luvulla. Nuorisotutkimusverkosto, 2024. ISBN 978-952-372-058-9 === Muiden kirjoittajien kanssa === * "Kirja Suomessa" (2000) yhdessä Doris Stockmannin ja Yrjö Revon kanssa * "The Book Trade in Finland" (2000) yhdessä Doris Stockmannin ja Yrjö Revon kanssa * "Kulttuuria kaikille" (2002) opetusministeriön työryhmässä * "Minä ja Marion" (2005), yhdessä Ismo Loivamaan ja Marion Rungin kanssa === Toimittajana === * "Ulkomaisia lasten- ja nuortekirjailijoita" (1997) yhdessä Tittamari Marttisen kanssa * "Kuvituksen monet muodot" (2002) yhdessä I. Loivamaan kanssa * "Lastenlehtiä reppukansalle ja noitajengille" (2004) yhdessä I. Loivamaan kanssa == Lähteet == * Kirjoittajaesittely teoksessa Pieni suuri maailma: Suomalaisen lasten- ja nuortenkirjallisuuden historia (2003) * Kirjoittajaesittely artikkelissa Niklas Bengtsson: Laura Soinne - kauhusatujen klassikko (Portti 1/2008) Luokka:Suomalaiset tietokirjailijat Luokka:Suomalaiset kirjallisuuskriitikot Luokka:Suomalaiset kirjallisuustieteilijät Luokka:Syntymävuosi puuttuu Luokka:Elävät henkilöt
Herta Bothe

Herta Bothe (3. tammikuuta 1921 Teterow, Mecklenburg, Saksa – 16. maaliskuuta 2000) oli saksalainen toisen maailmansodan aikana keskitysleirivartijana toiminut SS-nainen. Hänet tuomittiin sodan jälkeen vankilaan sotarikoksista, mutta vapautettiin myöhemmin. Vuonna 1938 (17-vuotiaana) Bothe auttoi isäänsä Teterowissa puukaupassa, ja sen jälkeen työskenteli tehtaassa ja Natsi-Saksan sairaaloissa sairaanhoitajana. Vuonna 1939 Bothesta tuli BDM:n jäsen, ja hän menestyi esimerkillisesti urheilussa. Syyskuussa 1942 Bothe nimitettiin leirinvartijaksi Ravensbrückin keskitysleirille. Entinen sairaanhoitaja sai neljän viikon koulutuksen, jonka jälkeen hänet siirrettiin Aufseheriniksi Stutthofin leirille lähelle Danzigia (nykyinen Gdańsk). Siellä hänet tunnettiin ”Stutthofin sadistina”. Heinäkuussa 1944 Oberaufseherin Gerda Steinhoff lähetti hänet Bromberg-Ostin alaleiriin. 24-vuotias Bothe oli 21. tammikuuta 1945 mukana vankien kuolemanmarssilla Puolasta Bergen-Belseniin. Matkalla Bergen-Belseniin hän ja vangit olivat väliaikaisesti Auschwitzin keskitysleirillä ja saapuivat perille Bergen-Belseniin helmikuun lopussa 1945. Leirissä Bothe oli 60 naisvangin päällikkö. Leiri vapautettiin 15. huhtikuuta 1945. Bothen sanotaan olleen pisin nainen, joka pidätettiin. Bothe erosi myös muista SS-naisista, sillä hän ei käyttänyt mustia nahkasaappaita vaan siviilikenkiä. Liittoutuneiden sotilaat pakottivat hänet hautaamaan leirillä kuolleiden ruumiita. Hän muisteli 60 vuotta myöhemmin, etteivät työhön komennetut SS-sotilaat saaneet käyttää hansikkaita, ja hän pelkäsi saavansa lavantaudin. Hän sanoi, että ruumiit olivat niin mätiä, että raajat irtosivat hautaamisessa. Hän muisteli myös haudattavien olleen niin painavia, että hänen selkänsä kipeytyi. Hänet pidätettiin ja vietiin vankilaan Cellessa. Belsen- oikeudenkäynnissä Bothen todettiin olleen ”julma leirinvartija”, ja hänet tuomittiin kymmeneksi vuodeksi vankilaan vankien uhkailusta pistoolilla. Hänet vapautettiin vankilasta jo 1951 brittihallituksen armahtamana. Vapauduttuaan hän meni naimisiin ja vaihtoi nimensä Herta Langeksi. == Lähteet == Luokka:Sotarikoksista vankeuteen tuomitut Luokka:SS-naisavustajat Luokka:Vuonna 1921 syntyneet Luokka:Vuonna 2000 kuolleet